Diari Oficial de la Generalitat Valenciana


Sumari del DOGV 9609, del 02-06-2023 (2023/6105)

RESOLUCIÓ de 25 de maig de 2023, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions per al desenvolupament de programes i serveis de promoció d'autonomia de persones amb diversitat funcional convocades per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6105


Data del document
:   25-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 25 de maig de 2023, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions per al desenvolupament de programes i serveis de promoció d'autonomia de persones amb diversitat funcional convocades per a l'exercici 2023. [2023/6105]  
Vistes les sol·licituds d'ajuda presentades per al desenvolupament de programes i serveis de promoció de l'autonomia de persones amb diversitat funcional resulten els següents  
  
Antecedents de fet  
  
Primer. A tenor de la convocatòria pública establida conformement a l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), modificada mitjançant l'Ordre 3/2019, de 23 de juliol, de la Vicepresidència i Conselleria d'Igualtat i Polítiques Inclusives (DOGV 8600, 26.07.2019) i per l'Ordre 1/2022, de 13 de juliol, de la Vicepresidència i Conselleria d'Igualtat i Polítiques Inclusives (DOGV 9385, 18.07.2022) i la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives (DOGV 9502, 31.12.2022), per la qual es convoquen per a l'exercici 2023 les subvencions per al desenvolupament de programes i serveis de promoció de l'autonomia de persones amb diversitat funcional, s'han presentat 297 sol·licituds de subvenció amb aquesta finalitat.  
  
Segon. A la vista dels informes de les comissions tècniques instructores i la relació ordenada de sol·licitants amb la seua puntuació, la comissió d'avaluació ha elaborat la proposta de resolució de subvenció a organitzacions o entitats privades sense ànim de lucre que desenvolupen programes i serveis socials especialitzats per a persones amb diversitat funcional.  
  
Tercer. Aquesta proposta es realitza d'acord amb els requisits, criteris de valoració de les sol·licituds i els criteris de determinació de la subvenció, que estableix l'Ordre 1/2016, modificada mitjançant l'Ordre 3/2019 i per l'Ordre 1/2022 i la Resolució de 29 de desembre de 2022.  
  
  
Quart. Les entitats han aportat una declaració responsable en què expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que aquestes han sigut complides o manquen d'aquestes.  
  
Fonaments de dret  
  
I. És competent per a resoldre aquest procediment la Direcció General de Diversitat Funcional i Salut Mental, per delegació de la vicepresidenta i consellera d'Igualtat i Polítiques Inclusives, d'acord amb l'article 10.1 de l'Ordre 1/2016, modificada mitjançant l'Ordre 3/2019 i per l'Ordre 1/2022 i el resolc huité, punt 4, de la Resolució de 29 de desembre de 2022.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana, en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat i en l'Ordre 1/2016, modificada mitjançant l'Ordre 3/2019 i per l'Ordre 1/2022.  
III. La present subvenció es concedeix a l'empara del que es disposa en els articles 18 a 20 de l'esmentada Ordre 1/2016, modificada mitjançant l'Ordre 3/2019 i per l'Ordre 1/2022 i en la Resolució de 29 de desembre de 2022.  
IV. El pagament i justificació de la subvenció que es concedeix es realitzarà d'acord amb el que s'estableix en l'article 44.1c 2n de la Llei 9/2022, de 30 de desembre, de pressupostos de la Generalitat per a l'exercici 2023, i en els apartats tretzé i catorzé de la Resolució de 29 de desembre de 2022.  
Vistos els preceptes legals esmentats i altres de general i pertinent aplicació, resolc:  
  
Primer  
Concedir les subvencions per al desenvolupament dels programes i serveis per a persones amb diversitat funcional convocades per a l'exercici 2023 a les organitzacions o entitats privades sense ànim de lucre que figuren en l'annex I de la present resolució i pels imports que en aquest annex s'indiquen.  
  
Segon  
Aprovar i disposar la despesa a favor de les beneficiàries i pels imports que es detallen en l'annex I de la present resolució, amb càrrec a la línia de subvenció i aplicació pressupostària que es detallen en aquest. (Expedient comptable RA núm. 2023.0.009971).  
  
Tercer  
Denegar les subvencions a les organitzacions o entitats privades sense ànim de lucre que figuren en l'annex II de la present resolució, pels motius que s'indiquen.  
  
Quart  
En el cas que la quantia de l'ajuda atorgada a un programa siga inferior al 30 % de la quantia sol·licitada, es podrà instar les corresponents entitats perquè, en el termini no superior a deu dies hàbils, presenten una adaptació de la memòria explicativa dels seus programes i ajusten els compromisos i condicions de la subvenció.  
En qualsevol cas, la memòria adaptada haurà de respectar l'objecte, condicions i finalitat de la subvenció, així com els requisits i criteris de valoració establits en l'Ordre 1/2016, modificada mitjançant l'Ordre 3/2019 i per l'Ordre 1/2022 i en la Resolució de 29 de desembre de 2022.  
  
Cinqué  
Les entitats públiques hauran de complir amb les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
Les entitats privades beneficiàries de la subvenció hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
Sense perjudici de les obligacions previstes en els apartats anteriors, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
Totes les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que haguera sigut atés, l'òrgan que ha realitzat el requeriment podrà acordar, després d'advertiment i audiència a l'interessat, la imposició de multes coercitives en els termes establits en l'article 5 de la Llei 1/2022.  
Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Sisé  
La present subvenció es farà efectiva de conformitat amb el que es disposa en l'article 44.1c 2n de la Llei 9/2022, de 30 de desembre, de pressupostos de la Generalitat per a l'exercici 2023, per al pagament dels serveis socials especialitzats, i s'anticiparà una vegada concedit el 100 % del seu import.  
El termini màxim de justificació de despeses serà el dia 31 de gener de 2024. L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb l'exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
En qualsevol cas, les persones que resulten beneficiàries de la subvenció hauran de justificar la despesa objecte de subvenció atorgada, moment a partir del qual es procedirà a la liquidació d'aquesta, de la qual podrà derivar-se una regularització, que implicarà l'exigència del reintegrament dels imports indegudament percebuts, en cas que la justificació fora insuficient.  
La justificació de la subvenció es realitzarà a través de l'aplicació telemàtica establida a aquest efecte i mitjançant la presentació de la documentació exigida en el resolc catorzé de la Resolució de 29 de desembre de 2022, per a acreditar la despesa objecte de la subvenció atorgada.  
  
Seté  
El pagament de la subvenció estarà condicionat al compliment per part de l'entitat subvencionada de les obligacions establides en l'Ordre 1/2016, modificada mitjançant l'Ordre 3/2019 i per l'Ordre 1/2022.  
  
  
Huité  
La falta, inadequació o presentació de la justificació de despesa amb posterioritat al 31 de gener de 2024 que regeix per a les subvencions corresponents a desenvolupament de programes i serveis establit per l'esmentada Resolució de 29 de desembre de 2022, podrà donar lloc, de conformitat amb el que es disposa en l'article 53 de l'Ordre 1/2016, modificada mitjançant l'Ordre 3/2019 i per l'Ordre 1/2022, a la minoració de l'import de la subvenció concedida i a l'exigència del reintegrament de les quantitats indegudament percebudes, així com de l'interés de demora des del moment del pagament de la subvenció, per incompliment de les obligacions i requisits que s'estableixen en aquesta ordre, així com en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei.  
  
Nové  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
Contra la present Resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la Jurisdicció Contenciosa administrativa, o potestativament un recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 25 de maig de 2023.- La vicepresidenta del Consell i consellera d'Igualtat i Polítiques Inclusives, (p. d. article 10.1 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, DOGV núm. 7705, de 26.01.2016), la directora general de Diversitat Funcional i Salut Mental: Elena Albert Roberto.